**ПУДРАТ ШАРТНОМАСИ №\_**

**Бўстон шаҳри. 2022-йил « \_\_\_ » \_\_\_\_\_\_\_\_\_\_\_\_\_\_\_\_\_\_**

Кейинги ўринларда «Буюртмачи» деб юритиладиган **Элликқалъа туман хокимяти** номидан **Низоми** асосида иш кўрувчи **\_С.Авезов** бир томондан ва кейинги ўринларда «Пудратчи» деб юритиладиган **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** номидан **устав** асосида иш кўрувчи **\_\_\_\_\_\_\_\_\_\_\_\_\_\_\_\_\_\_** иккинчи томондан, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ қуришга доир пудрат шартномасини туздилар.

**I.ТАРИФЛАР**

 1.Мазкур шарномада қуйидаги тарифлар қўлланилади:

**ижро ҳужжатлари** – натурада бажарилган ишлар ёки ишларни бажариш учун масъул бўлган шахслар томонидан уларга киритилган ўзгаришларнинг ушбу ишчи чизмаларга мувофиқлик тўғрисида ёзувлар билан биргаликда объект қурилишига ишчи чизмалар туркуми ,сертификатлар, техник паспортлар ва ўрнатилган асбоб-ускуналарнинг сифатини ва ишларни бажаришда қўлланилган материаллар, конструкциялар ва деталларнинг сифатини тасдиқловчи бошқа ҳужжатлар, беркитилган ишлар тасдиқланганлиги тўғрисида далолатномалар, айрим масъулиятли конструкциялар оралиқ даврда қабул қилиниши тўғрисидаги далолатномалар, монтаж килинган асбоб-ускуналарнинг якка тартибдаги синови тўғрисидаги далолатномалар, ишларни бажариш дафтарлари ҳамда қурилиш нормалари ва қоидаларида назарда тутилган бошқа ҳужжатлар;

**қурилиш майдони-** мазкур шартнома (контракт) доирасида барча ишларни бажариш даврида далолатнома бўйича “Буюртмачи” томонидан “Пудратчига” берилган ер участкаси.

Объектнинг қурилиш майдони чегараси ажратиб қўйилади ёки бош режага мувофиқ белгиланадиган бошқа белгилар билан белгилаб қўйилади;

**вақтинчалик иншоотлар-**  пудратчи томонидан қурилиш майдонида ўрнатиладиган ва ишларни бажариш учун зарур бўлган ҳар қандай типдаги вақтинчалик бинолар ва иншоотлар;

 **беркитиладиган ишлар -** сифати ва аниқлигини кейинги ишлар бажарилгандан кейин аниқлаш мумкин бўлмаган кейинчалик бажариладиган ишлар ва конструкциялар билан беркитиладиган ишлар;

 **шартнома нархини бўлиб чиқиш-** ишларнинг ҳар бир босқичи ва ёки турлар қийматини аниқ белгилаган ҳолда шартнома бўйича объектнинг умумий қийматини босқичларга тақсимлаш.

**II- ШАРТНОМА МАВЗУСИ**

 **2.**Пудратчи мазкур шарнома шартларига \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бўйича ва лойиҳада кўзда тутилган объектни фойдаланишга тайёр ҳолда қуриш бўйича қурилиш ишларини бажариш мажбуриятини олади. Буюртмачи эса Пудратчига қурилиш ишларини бажариш учун зарур шароитлар яратиш , уларни қабул қилиш ва тўловни амалга ошириш мажбуриятини олади.

**III- ШАРТНОМА БЎЙИЧА ИШЛАР ҚИЙМАТИ.**

**3.** Мазкур шартнома бўйича Пудратчи томонидан бажарилган танлов савдоси (танлов) натижасида аникланган танлов комиссиясининг қарори **(2022 йил «\_\_\_»\_\_\_\_\_\_\_\_\_\_даги
\_\_\_ -сонли байённома)** билан тасдиқланган ишлар қиймати барча солиқлар,йиғимлар ва ажратмалар**, ҚҚС 15% \_\_\_\_\_\_\_\_\_\_\_\_\_\_\_\_\_\_\_сум 0 тийин**ни ўз ичига олган ҳолда жорий **сум \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**сўмни ташкил этади**.**

4.Ишлар қиймати узил-кесил ҳисобланади ва кейинчалик қайта кўриб чиқилиши мумкин эмас ,қуйидаги ҳолларда бундан мустасно:

Қурилиш қийматини кўпайтиришга енгиб бўлмайдиган куч (форс-мажор) ҳолатлари сабаб бўлганда;

Ишлар ҳажми Буюртмачи томонидан ўзгартирилганда;

 Объектнинг қурилиши бир йилдан ортиққа ўзгартирилганда;

 5. Қурилиш муддати бир йилдан ортиқ бўлганда иккинчи йилга ва кейинги йилларга шартномавий нарҳларни аниқлаштириш қонун ҳужжатларида белгиланган тартибда амалга оширилади.

 6.Тегишли асослар мавжуд бўлганда , санаб ўтилган ўзгаришлар Буюртмачи билан Пудратчи ўртасидаги шартномага қўшимча битим билан расмийлаштирилади.

**IV- ПУДРАТЧИ МАЖБУРИЯТЛАРИ.**

7.Мазкур шартнома бўйича Пудратчи мазкур шартноманинг II- бўлимида назарда тутилган ишларни бажариш учун:

 Барча ишларни мазкур шартномада ҳамда унга иловага мувофиқ ишларни бажариш жадвалида назарда тутилган ҳажмда ва муддатларда ўзининг кучлари ва ёки жалб қилинган кучлар билан бажариш ҳамда ишни буюртмачига мазкур шартнома шартларига мувофиқ топшириш;

 Иловага мувофиққурилиш майдонига зарур қурилиш материаллари, буюмлар, конструкциялар, асбоб-ускуналар ва бутловчи буюмлар ,қурилиш техникасини етказиб бериш, уларни қабул қилиш, тушириш, омборга жойлаш ва сақлаш;

Қурилиш майдони ҳудудида вақтинчалик иншоотлар қуриш;

 Буюртмачини пудрат шартномалари тузилиши давомида субпудратчилар билан шартномалар тузилиши , шартнома мавзуси , субпудратчининг номива манзили туғрисида хабардор қилиш;

Қурилиш майдонида техника хавфсизлиги , ишларни бажариш вақтида атроф муҳитни, утказилган дарахтларни ва ер участкасини муҳофза қилиш бўйича зарур тадбирлар бажарилишини таъминлаш , шунингдек ёритиш чироқлари ўрнатиш;

Қурилиш таваккалчиликларини суғурта қилиш ;

 Мазкур шартнома бўйича объектни фойдаланиншга қабул қилиб олиш тўғрисидаги далолатнома имзоланган кундан бошлаб бир ой муддатда қурилиш майдонини ўзига тегишли қурилиш машиналари ва асбоб-ускуналари,транспорт воситалари, анжомлар, приборлар, инвентарлар, қурилиш материаллари, буюмлар, конструкциялар ҳамда вақтинчалик бинолардан бўшатиш;

Қурилиш майдонини қўриқланишини таъминлаш ;

 Мазкур шартномада назарда тутилган барча мажбуриятларни тўлиқҳажмда бажариш мажбуриятини ўз зиммасига олади.

 8.Пудратчи мазкур шартнома бўйича барча ишларнинг ўз кучлари билан ва субпудратчилар томонидан зарур тарзда бажарилиши ўз кучлари ҳамда объектнинг фойдаланишга тайёр ҳолда топширилиши учун Бюртмачи олдида тўлиқ мулкий жавоб беради.

**V.БУЮРТМАЧИНИНГ МАЖБУРИЯТЛАРИ.**

 9.Мазкур шартномани бажариш учун Буюртмачи:

 мазкур шартнома имзоланган кундан бошлаб уч кун муддатда мазкур шартномага , иловага мувофиқ ишларни бажариш учун яроқли бўлган қурилиш майдонини объект қурилиши ва қурилиш тугаллангунгача бўлган даврда далолатнома бўйича Пудратчига бериш ;

 ишлар бажарилиши устидан доимий архитектура-қурилиш назоратини ва мазкур шартномада қайд этилган Пудратчи томонидан қабул қилинган мажбуриятлар ва бошқа функцияларга риоя этилишини назорат қилиш, Пудратчидан тугалланган ишларни қабул қилиб олишни таъминлаш ;

 Пудратчининг барча мурожаатларини ўн кун муддатда кўриб чиқиш ва қарор қабул қилиш;

 Молиялаштириш жадвалига биноан Пудратчига \_2\_-иловага мувофиқ аванс бериш ва жорий молиялаштиришни амалга ошириш ;

 Мазкур шартнома имзоланган кундан бошлаб, 2 ой давомида Пудратчига ишларни қабул қилиш учун зарур бўлган ижро ҳужжатларини рўйхатини тақдим этиш;

 Мазкур шартномада назарда тутилган мажбуриятларни тўлиқҳажмда бажариш мажбуриятини олади;

**VI. ИШЛАРНИ БАЖАРИШ МУДДАТЛАРИ**

 10.Шартнома:

 миллий валюта «сўмда» ўзаро ҳисоб-китоб қилинганда томонлар уни имзолаган пайдан бошлаб;

 кейинчалик ЭАВга конвертация қилган ҳолда миллий валютада «сўмда» ўзаро ҳисоб-китоб қилинганда шартнома қонун ҳужжатларига мувофик рўйхатдан ўтказилгандан кейин кучга киради;

 11.Пудратчи мазкур шартномага илова қилинадиган молиялаштириш жадвалига мувофиқ биринчи аванс тўлови тушган кундан бошлаб ишларни бажаришга киришади.

 12.Танлов савдолари натижаси бўйича аниқланган қурилишнинг давом этиш вақти ишлар бошланган кундан эътиборан **30**кунни ташкил этади.

 13.Мазкур шартома бўйича ишларни бажариш жадвалига мувофиқ амалга оширилади.

**VII. ТЎЛОВЛАР ВА ҲИСОБ-КИТОБЛАР**

 14.Буюртмачи Пудратчига шартнома бўйича ишлар умумий жорий кийматининг 30% миқдорида аванс ўтказади,бу \_\_\_\_\_\_\_\_\_\_\_\_\_\_\_\_\_\_\_\_\_сўм
0 тийинни ташкил этади, қолган 70% яъни \_\_\_\_\_\_\_\_\_\_\_\_\_\_\_\_\_\_\_\_\_\_сўм маблағ эса объектни молиялаштириш ва ишларни бажариш жадвалига асосан олиб борилади **.**

**VIII..ЕНГИБ БЎЛМАЙДИГАН КУЧ**

 **(ФОРС-МОЖОР) ҲОЛАТЛАРИ**

16. Агар ушбу шартнома бўйича мажбуриятлар қисман ёки тўлик бажарилмаслиги табиат ҳодисалари ва бошка енгиб бўлмайдиган куч ҳолатлари натижасида келиб чиқса ва агар бу ҳолатлар мазкур шартноманинг бажарилишига бевосита таъсир этса, томонлар бундай қисман ёки тўлик бажарилмаслик учун жавобгарликдан озод этиладилар.

17.Агар енгиб бўлмайдиган куч ҳолатлари ёки уларнинг оқибатлари бир ойдан кўп вақтга чузилса, у ҳолда Пудратчи ва Буюртмачи ишларни давом эттириш ёки уларни консервация қилиш учун қандай чоралар кўрилишини муҳокама қиладилар .

 18.Агар томонлар икки ой ичида келиша олмасалар , у ҳолда томонларнинг ҳар бири шартнома бекор қилинишини талаб қилишга ҳаклидир.

**IX. ҚУРИЛИШИ ТУГАЛЛАНГАН ОБЪЕКТНИ ҚАБУЛ ҚИЛИБ ОЛИШ**

 19.Қурилиши тугалланган объектни қабул қилиб олиш шартномани имзолаш санасигача амалда бўлган белгиланган тартибга мувофиқ мазкур шартномада назарда тутилган барча мажбуриятлар томонлар тарафидан бажарилгандан кейин шунингдек,қурилиши тугалланган объектларни фойдаланишга қабул қилиб олишнинг белгиланган қоидаларига биноан амалга оширилади.

20.Объектлар уларнинг фойдаланишга тайёрлиги тўғрисида Пудратчининг ёзма билдиришномаси Буюртмачи томонидан олинган кундан бошлаб \_\_\_ кун мобайнида қабул қилиб олинади.

 21.Пудратчи қурилиши тугалланган объектни қабул қилиб олиш бошланишидан 5 кун олдин мазкур шартноманинг V бўлимига мувофик Буюртмачига Пудратчи томонидан белгиланган тартибда икки нусхада ижро ҳужжатларини беради.Пудратчи Буюртмачига ушбу ҳужжатлар тўплами амалда бажарилган ишларга тўлиқ мос келишини ёзма равишда тасдиқлаши керак.

 22.Қабул қилиб олинган пайтдан бошлаб объект Буюртмачининг мулкига айланади.

**Х.КАФОЛАТЛАР**

23. Пудратчи :

 барча ишлар тўлиқҳажмда ва мазкур шартнома шартларида белгиланган муддатларда бажарилишини ;

 лойиҳа ҳужжатларига ҳамда қурилиш меъёрлари , қоидалари ва техник шартларига мувофик барча ишларни бажариш сифатини ;

ўзи томонидан қурилиш учун қўлланиладиган қурилиш материаллари, асбоб-ускуналари ва бутловчи буюмлар, конструкция ва тизимлар сифатини, уларнинг лойиҳа ҳужжатларини кўрсатилган сертификацияларга , давлат стандартларига ҳамда техник шартларга мувофиқлигини, ишларни қабул қилиш ва объектдан фойдаланишнинг кафолатли даврида аниқланган камчиликлар ва нуқсонларни ўз вақтида бартараф қилишни;

объекдан фойдаланилганда муҳандислик тизимлари ва ускуналарнинг фойдаланиш

қоидаларига мувофиқлигини кафолатлайди.

**XI.ТОМОНЛАРНИНГМУЛКИЙ ЖАВОБГАРЛИГИ**

 24. Пудратчи объектни ўз вактида ишга тушириш бўйича ўз мажбуриятларини бузганлиги учун Буюртмачига муддати ўтказиб юборилган ҳар бир кун учун мажбуриятларнинг бажарилмаган қисмининг 0,5 фоизи миқдорида пеня тўлайди, бироқ бунда пенянинг умумий суммаси объект шартномавий жорий қийматиниг 50% дан ошмаслиги лозим.

 Буюртмачи томонидан топилган нуқсонлар ва камчиликлар ўз вақтида бартараф этилмагани учун Пудратчи Буюртмачига муддати ўтказиб юборилган ҳар бир кун учун сифатсиз бажарилган ишлар қийматининг 0,5% микдорида пеня тўлайди , бунда пенянинг умумий суммаси сифатсиз бажарилган ишлар қийматининг 50 %дан ошмаслиги керак.

 Пеня тўлаш Пудратчини ишларни бажаришнинг ёки хизматлар кўрсатишнинг кечикиши туфайли етказилган зарарларни қоплашдан озод қилмайди.

25. Агар бажарилган ишлар сифати белгиланган стандартларга , қурилиш меъёрлари ва қоидаларига , иш ҳужжатларига мувофик бўлмаса , у ҳолда Буюртмачи «Давархитектқурилишназорат» инспекциясининг хулосаси асосида объектни қабул қилиш ва унинг учун ҳак тўлашдан бош тортиш, шунингдек Пудратчидан сифати зарур даражада бўлмаган ишлар қийматиниг 0,5 % миқдорида жарима ундириш ҳуқуқига эга.

26.Шартнома бўйича мажбуриятлар бажарилмаганлиги учун мазкур моддада назарда тутилган жазолардан ташқари шартномани бузган томон иккинчи томонга бошқа томон тарафидан қилинган ҳаражатларда , мол-мулкнинг йўқотилиши ёки шикастланишида , шу жумладан берилган фойдада ифодаланадиган пеня билан қопланмаган зарарларни қоплайди.

 27.Муддат ўтказиб юборилганлиги ёки мажбуриятларнинг бошқача тарзда зарур даражада бажарилмаганлиги учун пеня тўлаш томонларни ушбу мажбуриятларидан озод қилмайди.

 28. Етказиб берилган товарлар (ишлар, хизматлар) ҳақини ўз вақтида тўламаганлик учун сотиб олувчи (буюртмачи) етказиб берувчига ўтказиб юборилган ҳар бир кун учун кечиктирилган тўлов суммасининг 0,4 фоизи миқдорида, аммо кечиктирилган тўлов суммасининг 50 фоизидан ортиқ бўлмаган миқдорида пеня тўлайди.

**XII.НИЗОЛАРНИ ҲАЛ ЭТИШ ТАРТИБИ**

29.Шартномани бажаришда ва бекор қилишда, шунингдек, етказилган зарарларни қоплашда пайдо бўладиган низоли масалаларни томонлар ҳал этолмаса улар қонун ҳужжатларида белгиланган тартибда хўжалик суди томонидан кўриб чиқилади.

**XIII.АЛОҲИДА ШАРТЛАР.**

30. Мазкур шартнома имзолангандан кейин, мазкур шартномага тегишли бўлган томонлар ўртасидаги барча олдинги ёзма ва оғзаки битимлар, ёзишмалар, томонларнинг ўзаро келишувлари ўз кучини йўқотади.

 31. Ушбу шартнома туман “Ғазначилик” бўлинмасида рўйхатдан ўтган кундан бошлаб, **2022 йил 31 декабргача** ўз кучида қолади.

32Мазкур шартномада назарда тутилмаган бошқа барча ҳоллар учун амалдаги қонун ҳужжатлари нормалари қўлланилади.

33. Шартномага киритиладиган ҳар қандай ўзгартириш ва қўшимчалар томонларнинг ёзма келишуви асосида талабларнинг муҳри ва имзоси билан тасдиқланган ҳужжат асосида бўлади.

34. Мазкур шартнома бир хил юридик кучга эга бўлган ( 3нусхада) тузилди.

**ХII.ТОМОНЛАРНИНГ БАНК РЕКВИЗИТЛАРИ**

 **ВА ЮРИДИК МАНЗИЛЛАРИ :**

|  |  |
| --- | --- |
| **«БУЮРТМАЧИ»** Элликқалъа туман хокимяти Манзили: Бўстон шаҳри Ш.Рашидов 3уйТел.факс: 585-10-57Ш/хв: 401722860352507011204018001СТИР:200914193 ОКОНХ:97600Молия Вазирлиги ягона Ғазначилик бўлинмасих/р: 23402000300100001010СТИР:201122919 МФО:00014 Банк номи: Марказий банк Бош БошқармасиТошкент шаҳри | **«ПУДРАТЧИ»** |

**Раҳбар\_\_\_\_\_\_\_\_\_\_\_\_\_\_\_\_\_С.Авезов Раҳбар\_\_\_\_\_\_\_\_\_\_\_\_\_\_\_П.Султанов**

Юрист:\_\_\_\_\_\_\_\_\_\_\_\_\_\_\_\_\_\_\_\_\_\_